[image: image1.png]MINISTERUL MEDIULUI,
APELOR SI PADURILOR






RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI

în intervalul 14.11.2026, ora 08.00 – 15.11.2026, ora 08.00
I. SITUAŢIA HIDRO-METEOROLOGICĂ

1. Situația și prognoza hidrologică pe râurile interioare şi Dunăre din 15.11.2026, ora 07.00
RÂURI

Debitele au fost în general în creștere, ca urmare a propagării, pe cursurile mijlocii și inferioare ale Someșului, Crasnei, Barcăului, Crișurilor, Mureșului, Begăi, Timișului, Jiului, Oltului, Argeșului, Ialomiței, Buzăului, Bistriței, Moldovei, Sucevei, staționare în bazinele Vedea, Bârlad, Prut și pe râurile din Dobrogea,  iar pe celelalte râuri au fost în general în scădere.

Debitele se situează, în general, sub mediile multianuale lunare, cu valori cuprinse între 30–80% din acestea, mai mari (în jurul și peste mediile lunare) pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Suceava, Moldova, Bistrița, bazinele superioare ale Jiului și Argeșului, bazinele superioare și mijlocii ale Oltului și Ialomiței, precum și pe cursul mijlociu al Buzăului și mai mici (sub 30%) pe râurile din bazinele hidrografice: Bega Veche, Moravița, Cerna, Rm. Sărat, Jijia, în bazinul mijlociu și inferior al Jiului și pe unii afluenți ai Bârladului.

În interval, s-a situat la COTA DE ATENȚIE râul Crișul Negru la stația hidrometrică Tinca (350) – jud. BH.
Se situează peste COTA DE ATENȚIE râul Urlui la stația hidrometrică Furculești (150+9)-jud.TR.

Debitele vor fi în general în scădere, exceptând cursurile inferioare ale Someșului, Crasnei, Barcăului, Crișurilor, Mureșului, Jiului, Oltului, Argeșului, Ialomiței, Buzăului și Bistriței, unde vor fi în creștere prin propagare, precum și râurile din bazinele Vedea, Bârlad, Prut și cele din Dobrogea, unde vor fi relativ staționare.

Se va situa peste COTA DE ATENȚIE râul Urlui, la stația hidrometrică Furculești (150+8)-jud.TR.

DUNĂRE
Debitul la intrarea în țară (secțiunea Baziaș) în intervalul 14 – 15.11.2026 a fost în creștere, având valoarea de 1950 m3/s, sub media multianuală a lunii noiembrie (4700 m3/s). 

În aval de Porțile de Fier debitele au fost fi în creștere pe sectorul Gruia – Galați și relativ staționare pe sectorul Isaccea – Tulcea.

Debitul la intrarea în țară (secțiunea Baziaș) va fi în creștere (2000 m3/s).

În aval de Porţile de Fier debitele vor fi în creștere.

2. Situația meteorologică în intervalul 14.11.2026, ora 08.00 – 15.11.2026, ora 06.00
ÎN ŢARĂ

Valorile termice au scăzut față de intervalul precedent în toată țara, cele diurne chiar deosebit de accentuat în centru, est și sud (cu până la 20...21 de grade în Muntenia), astfel că vremea a devenit local rece pentru această dată. Cerul a fost variabil, cu înnorări ziua în jumătatea de sud-est a teritoriului și a plouat slab (1...10 l/mp) în Muntenia, Dobrogea, local în Oltenia și pe arii restrânse în sudul Moldovei, precum și în sud-estul Transilvaniei unde în primele ore, trecător, s-a semnalat și lapoviță. În Carpații Meridionali și de Curbură au fost precipitații mixte și pe alocuri s-a mai depus strat de zăpadă de 1...2 cm, iar la ora 20 acesta măsura -în platformele stațiilor meteorologice- până la 30 cm la Vârful Omu. Vântul a suflat slab și moderat, pe spații mici cu intensificări (viteze în general de 45...50 km/h) în prima parte a zilei în regiunile extracarpatice, precum și în zona montană înaltă cu rafale de 50...70 km/h. Temperaturile maxime s-au încadrat între 4 grade la Întorsura Buzăului și 13 de grade la Drobeta-Turnu Severin, iar la ora 06 valorile termice erau cuprinse între -8 grade la Miercurea Ciuc și 6 grade la Oravița, Moldova Nouă și Drobeta-Turnu Severin. Noaptea s-a format nebulozitate joasă și ceață în sudul țării și izolat pe văi și în depresiuni. Observații - de ieri dimineață, de la ora 06 au fost emise 5 atenționări cod galben pentru ceață și vizibilitate scăzută, 2 de către SRPV Sibiu, 1 de către SRPV Constanța, 1 de către SRPV Craiova și 1 de către CNPM București pentru Muntenia.
LA BUCUREŞTI

Valorile termice au scăzut deosebit de accentuat față de intervalul anterior (cele diurne cu până la 20 de grade) și s-au situat sub cele normale pentru această dată. Ziua, cerul a fost noros și mai ales în prima parte a intervalului a plouat slab (până la 5 l/mp), iar spre seară și noaptea treptat s-a degajat, dar spre sfârșitul intervalului în unele cartiere s-a format nebulozitate joasă și ceață. Vântul a suflat slab și moderat. Temperatura maximă a fost de 6 grade, iar la ora 06 se înregistrau -2 grade la stația Băneasa, 0 grade la Afumați și 1 grad la Filaret.
3. Prognoza meteorologică în intervalul 15.11.2026, ora 08.00 – 16.11.2026, ora 08.00
ÎN ŢARĂ

Valorile termice vor fi în general apropiate de cele normale pentru această perioadă. Cerul va fi variabil, temporar noros în regiunile sudice și mai ales în a doua parte a nopții va ploua slab (1...5 l/mp) local în Oltenia și izolat în Banat, vestul și nord-vestul Munteniei, iar în jumătatea de vest a Carpaților Meridionali, la altitudini mari vor fi precipitații sub formă de lapoviță și ninsoare. Vântul va sufla slab și moderat, temporar cu intensificări, local în Banat și Moldova cu viteze în general de 45...5o km/h, precum și în zona înaltă a Carpaților Meridionali și de Curbură, unde vor fi rafale de 50...70 km/h. Temperaturile maxime se vor încadra între 6 grade în estul Transilvaniei și 13 grade în Crișana și în sudul Munteniei, iar cele minime vor fi cuprinse între -7 grade în depresiunile Carpaților Orientali și 8 grade pe litoral. Pe alocuri, dimineața și noaptea, va fi ceață posibil asociată cu depunere de chiciură sau izolat cu burniță.
LA BUCUREŞTI
Vremea va fi apropiată de normalul termic al perioadei. Cerul va avea înnorări la începutul zilei și noaptea, când vor fi condiții de ceață și va fi variabil în restul intervalului. Vântul va sufla slab până la moderat. Temperatura maximă va fi de 9...10 grade, iar cea minimă de 2...4 grade.
II. CALITATEA APEI


Nu s-au înregistrat evenimente deosebite.
III. CALITATEA MEDIULUI

1. În domeniul aerului



Nu s-au înregistrat evenimente deosebite.

2. În domeniul solului și vegetației


Nu s-au înregistrat evenimente deosebite.

3.În domeniul supravegherii radioactivităţii mediului
Nu s-au înregistrat evenimente deosebite.

3. În municipiul Bucureşti

Nu s-au înregistrat evenimente deosebite. 

